CELEX: C2006/294/26
Language: fi
Date: 2006-12-02 00:00:00
Title: Asia C-241/05: Yhteisöjen tuomioistuimen tuomio (suuri jaosto) 3.10.2006 (Conseil d'État'n (Ranska) esittämä ennakkoratkaisupyyntö) — Nicolae Bot v. Préfet du Val-de-Marne (Schengenin sopimuksen soveltamisesta tehty yleissopimus — 20 artiklan 1 kappale — Kolmannen valtion kansalaisten, joilta ei vaadita viisumia, liikkumista koskevat edellytykset — Korkeintaan kolmen kuukauden oleskelu kuuden kuukauden sisällä ensimmäisen Schengen-alueelle tulon päivästä lukien — Peräkkäiset oleskelut — Ensimmäisen alueelletulon käsite)

2.12.2006   
            
            
               FI
            
            
               Euroopan unionin virallinen lehti
            
            
               C 294/16
            
         Yhteisöjen tuomioistuimen tuomio (suuri jaosto) 3.10.2006 (Conseil d'État'n (Ranska) esittämä ennakkoratkaisupyyntö) — Nicolae Bot v. Préfet du Val-de-Marne
   (Asia C-241/05) (1)
   
   (Schengenin sopimuksen soveltamisesta tehty yleissopimus - 20 artiklan 1 kappale - Kolmannen valtion kansalaisten, joilta ei vaadita viisumia, liikkumista koskevat edellytykset - Korkeintaan kolmen kuukauden oleskelu kuuden kuukauden sisällä ensimmäisen Schengen-alueelle tulon päivästä lukien - Peräkkäiset oleskelut - ”Ensimmäisen alueelletulon” käsite)
   (2006/C 294/26)
   Oikeudenkäyntikieli: ranska
   Ennakkoratkaisua pyytänyt tuomioistuin
   Conseil d'État
   Pääasian asianosaiset
   
      Kantaja: Nicolae Bot
   
      Vastaaja: Préfet du Val-de-Marne
   Oikeudenkäynnin kohde
   Ennakkoratkaisupyyntö — Conseil d'Etat (Ranska) — Tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 Benelux-talousliiton valtioiden, Saksan liittotasavallan ja Ranskan tasavallan hallitusten välillä tehdyn Schengenin sopimuksen soveltamisesta tehdyn yleissopimuksen (EYVL 2000, L 239, s. 19) 20 artiklan 1 kohdan tulkinta — Käsite, joka koskee ensimmäistä alueelletuloa yleissopimuksen sopimuspuolina olevien valtioiden alueelle
   Tuomiolauselma
   Benelux-talousliiton valtioiden, Saksan liittotasavallan ja Ranskan tasavallan hallitusten välillä tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta 19 päivänä kesäkuuta 1990 Schengenissä tehdyn yleissopimuksen 20 artiklan 1 kappaletta on tulkittava siten, että kyseiseen määräykseen sisältyvä käsite ”ensimmäinen alueelletulo” tarkoittaa paitsi aivan ensimmäistä tuloa kyseisen sopimuksen sopimuspuolina olevien valtioiden alueille myös ensimmäistä tuloa näille alueille sen jälkeen, kun kuuden kuukauden ajanjakso tästä aivan ensimmäisestä alueelletulosta lukien on päättynyt, sekä lisäksi kaikkia muita ensimmäisiä alueelletuloja, jotka tapahtuvat sen jälkeen, kun uusi kuuden kuukauden ajanjakso edeltävästä ensimmäisestä alueelletulopäivästä lukien on päättynyt.
   
      (1)  EUVL C 193, 6.8.2005.